ai4bharat/Pralekha huggingface dataset:
مالیاتی کمیشن
مالی استحکام کے نقشۂ راہ سے متعلق 15 ویں مالی کمیشن کی کمیٹی کی پہلی میٹنگ کل ہو گی
نئی دلّی ،21 مئی / مالی استحکام کے نقشۂ راہ سے متعلق 15 ویں مالی کمیشن کی کمیٹی کی پہلی میٹنگ ویڈیو کانفرنس کے ذریعے 21 مئی ، 2020 ء کو منعقد ہو گی ۔
15 ویں مالی کمیشن کی ذمہ داریوں میں سے ایک مرکزی اور ریاستی حکومتوں کے مالی استحکام کے نقشۂ راہ کے لئے سفارشات پیش کرنا ہے، جس کے لئے اُسے قرضوں اور خسارے کی مناسب سطح کو بر قرار رکھنے کی ذمہ داری کے ساتھ ساتھ برابری ، کار کردگی اور شفافیت کے اصولوں پر مبنی اعلیٰ جامع ترقی کو فروغ دینا شامل ہے ۔ 15 ویں مالی کمیشن نے اپنی اِس ذمہ داری کو پورا کرنے کی خاطر 18 مارچ ، 2020 ء کو 15 ویں مالی کمیشن کے چیئرمین این کے سنگھ کی صدارت میں جنرل گورنمنٹ کے مالی استحکام کے نقشۂ راہ کا جائزہ لینے کی خاطر ایک کمیٹی تشکیل دی تھی ۔
سال 21-2020 ء کے لئے 15 ویں مالی کمیشن کی رپورٹ پر مرکزی حکومت نے پہلے ہی کارروائی کی ہے ۔ 15 ویں مالی کمیشن کی مذکورہ بالا ذمہ داری کے تحت سال 22-2021 ء سے 26-2025 ء کے عرصے تک کی مدت کے لئے جنرل گورنمنٹ کے مالی استحکام کے نقشۂ راہ کو مرتب کرنا شامل ہے ۔ یہ کام عالمی وباء کے پھیلنے اور مرکزی و ریاستی حکومتوں ، دونوں پر ایک ساتھ مالی مجبوریوں کی وجہ سے پیدا شدہ غیر معمولی صورتِ حال کی وجہ سے مزید پیچیدہ ہو گیا ہے ۔ صورتِ حال پر عمل کرتے ہوئے مرکزی حکومت نے ریاستی حکومتوں کی جی ڈی پی کا پہلے سے دستیاب 3 فی صد کے علاوہ مزید 2 فی صد پوائنٹ کے اضافی قرض لینے کی اجازت دی ہے ۔
ابھرتے ہوئے مالی پس منظر اور آگے کے لئے راہ مرتب کرنے کی خاطر مذکورہ بالا کمیٹی کی ایک آن لائن میٹنگ کل منعقد کی جائے گی ۔ امید ہے کہ اِس میٹنگ میں 15 ویں مالی کمیشن کے چیئر مین این کے سنگھ اور ارکان جناب اجے نارائن جھا اور ڈاکٹر انوپ سنگھ کے علاوہ اعلیٰ اقتصادی مشیر ڈاکٹر کرشنا مورتی سبرا منین ، اکاؤنٹس کی کنٹرولر جنرل محترمہ سوما رائے برمن ، وزارت خزانہ میں جوائنٹ سکریٹری جناب رجت کمار مشرا ، تمل ناڈو سرکار کے ایڈیشنل چیف سکریٹری جناب ایس کرشنن ، پنجاب سرکار کے پرنسپل سکریٹری جناب انیرودھ تیواری اور ممتاز ماہرِ معاشیات ڈاکٹر سجِّد زیڈ چینائے اور ڈاکٹر پراچی مشرا شرکت کریں گے ۔
۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 2679
(Visitor Counter : 141
وزارات ثقافت
’’وزیراعظم نے اکثر گنگا کو ملک کی ثقافتی شان اور عقیدےکی علامت بتایا ہے‘‘: جے کشن ریڈی
’’ای۔ نیلامی سے حاصل ہونے والی رقم کو ملک کی لائف لائن کے تحفظ کے نیک کام میں لگایا جائے گا‘‘: جناب جی کشن ریڈی
اہم جھلکیاں:
- ثقافت، سیاحت اور شمال مشرقی خطے کی ترقی کے مرکزی وزیر جناب جی کشن ریڈی نے 2 اکتوبر کو نئی دہلی میں نیشنل گیلری آف ماڈرن آرٹ کا دورہ کیااور ای۔ نیلامی کے لئےوزیر اعظم کی یادگار اشیا کی نمائش کا میڈیا کے ساتھ جائزہ لیا۔
- مہاتما گاندھی کے 152 ویں یوم پیدائش کے موقع پر انہوں نے مہاتما گاندھی کے چشمے کی تصویر بھی بنائی جس سے کیپشن سووچھتا کے ساتھ ان کی سادگی کا اظہار ہوتا ہے۔
ثقافت، سیاحت اور شمال مشرقی خطے کی ترقی کے مرکزی وزیر جناب جی کشن ریڈی نے 2 اکتوبر کو وزیراعظم کو موصول ہونے والے مختلف تحائف کا جائزہ لینے کے لئے نئی دہلی میں نیشنل گیلری آف ماڈرن آرٹ کا دورہ کیااور ای۔ نیلامی کے کام کاج کا جائزہ لیا۔ وزیر موصوف کے ساتھ ثقافت کے سکریٹری جناب گووند موہن، این جی ایم اے کے ڈی جی جناب ادویت گڈانائک اور وزارت و این جی ایم اے کے سینئر افسران بھی موجود تھے۔
مہاتما گاندھی کے 152 ویں یوم پیدائش کے موقع پر وزیر موصوف نے مہاتما گاندھی کو خراج عقیدت پیش کیا اور کینوس پر مہاتما گاندھی کے چشمے کی تصویر بنائی جس سے ’’سووچھتا‘‘ کے کیپشن کے ساتھ ان کی سادگی کا اظہار ہوتا ہے۔
یہ بھارت کے وزیراعظم جناب نریندر مودی کو پیش کئے گئے باوقار اور یادگار تحائف کی ای۔ نیلامی کا تیسرا دور ہے جو کہ ویب پورٹل https://pmmementos.gov.in کے ذریعہ 17 ستمبر سے 7 اکتوبر 2021 تک منعقد کی جارہی ہے۔
نیشنل گیلری آف ماڈرن آرٹ میں خطاب کرتے ہوئے مرکزی وزیر نے کہا کہ ’’جناب نریندر مودی جی بھارت کے ایسے پہلے وزیراعظم ہیں، جنہوں نے اپنے موصولہ تمام تحائف کی نیلامی کا فیصلہ کیا ہےای۔ نیلامی سے حاصل ہونے والی رقم کو ملک کی لائف لائن یعنی مقدس دریا گنگا کے نمامی گنگے کے ذریعہ تحفظ کے نیک کام میں لگایا جائے گا‘‘۔ انہوں نے کہا ’’وزیراعظم نے اکثر گنگا کو ملک کی ثقافتی شان اور عقیدےکی علامت بتایا ہے‘‘۔
اس سال 1348 یادگار اشیا کی ای۔ نیلامی کی جارہی ہے۔ ان یادگار اشیا میں ٹوکیو 2020 پیرالمپک کھیلوں اور ٹوکیو 2020 اولمپک کھیلوں میں تمغے حاصل کرنے والوں کے ذریعہ وزیراعظم کو تحفے میں دی گئی اشیا شامل ہیں۔ مرکزی وزیر جی کشن ریڈی نے کہا ’’یکم اکتوبر تک 1081 آٹئموں کی بولیاں موصول ہوئی ہیں اور یادگار اشیا کی نمائش نیشنل گیلری آف ماڈرن آرٹ نئی دہلی میں کی جارہی ہے۔
مرکزی وزیر نے ان سبھی کی حوصلہ افزائی کی جو ملک کی لائف لائن یعنی مقدس دریا گنگا کے نمامی گنگے کے ذریعہ تحفظ کے جذبے کے ساتھ ای۔ نیلامی میں شرکت کرسکتے ہیں۔ وزیر موصوف نے کہا ’’وزیراعظم نے اکثر گنگا کو ملک کی ثقافتی شان اور عقیدےکی علامت بتایا ہے۔اتراکھنڈ میں گومکھ سے اپنے نقطہ آغاز سے لیکر مغربی بنگال میں سمندر میں گرنے تک یہ طاقتور دیا ملک کی آبادی کے نصف حصے کی زندگیوں کو سیراب کرتا ہے‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U-9639
(Visitor Counter : 95
وزیراعظم کا دفتر
بلیک اسٹون کے چیئرمین، بانی مشترک اور سی ای او، جناب اسٹیفن شوارزمین کے ساتھ وزیر اعظم کی ملاقات
وزیر اعظم جناب نریندر مودی نے بلیک اسٹون کے چیئرمین، سی ای او اور بانی مشترک ، جناب اسٹیفن شوارزمین سے ملاقات کی۔
جناب شوارزمین نے بھارت میں بلیک اسٹون کے جاری پروجیکٹوں، اور بنیادی ڈھانچہ اور رئیل اسٹیٹ شعبوں میں مزید سرمایہ کاری کے سلسلے میں ان کی دلچسپی کے بارے میں وزیر اعظم مودی کو جانکاری دی۔ قومی بنیادی ڈھانچہ پائپ لائن اور قومی منیٹائزیشن پائپ لائن کے تحت مواقع سمیت بھارت میں امید افزا سرمایہ کاری مواقع کے بارے میں بھی تبادلہ خیالات کیے گئے۔
وزارتِ تعلیم
تعلیم کی وزارت نے کمپٹرولر اینڈ آڈیٹر جنرلز سے مغربی بنگال میں پی ایم پوشن اسکیم کے نفاذ کے خصوصی آڈٹ کے لئے کہا ہے
تعلیم کی وزارت کو پی ایم پوشن اسکیم کے تحت مغربی بنگال میں فنڈز کے مبینہ غلط استعمال کے بارے میں رپورٹیں موصول ہوئی ہیں۔اسکیم کے نفاذ میں بے ضابطگیوں کے واقعات بھی میڈیا میں رپورٹ ہوئے ہیں۔
اس کے پیش نظر تعلیم کی وزارت نے کمپٹرولر اینڈ آڈیٹر جنرلزسے گزشتہ تین مالی برسوں کے دوران مغربی بنگال میں پی ایم پوشم اسکیم کے نفاذ کے خصوصی آڈٹ کے لئے درخواست کی ہے۔اس آڈٹ سے کارکردگی ، عمل آوری اور مالی آڈٹ کا احاطہ ہوسکے گا۔
سی اے جی کے 0؍o کو، کمپٹرولر اینڈ آڈیٹر جنرلز  ایکٹ1971،  کی دفعہ 23 کے تحت وضع کردہ آڈٹ اینڈ اکاؤنٹس  2020 کے ضوابط کے تحت یہ آڈٹ کرنے کا اختیار حاصل ہے۔0؍0سی اے جی کے ذریعے آڈٹ رپورٹ کی بنیاد پر محکمے کی جانب سے ضروری اصلاحی کارروائی کی جائے گی۔
اسکولی تعلیم اور خواندگی کا محکمہ پی ایم پوشن اسکیم کی دیکھ ریکھ کرتا ہے، جس کے تحت ریاستوں سے موصول ہونے والی تجاویز کی بنیاد پر انہیں فنڈز فراہم کیے جاتے ہیں۔
اس فنڈز سے درجہ I تا VIII تک اوربال واٹکا میں پڑھنے والے اہل بچوں کو پکا ہوا گرم کھانا فراہم کیا جاتا ہے۔پی ایم پوشن اسکیم سے ملک بھر میں تقریباً 11.80 کروڑ بچے مستفید ہوتے ہیں،جو 11.20 لاکھ سرکاری؍سرکار کی مدد سے چلنے والے اسکولوں میں زیر تعلیم ہیں۔
پی ایم پوشن اسکیم کے تفصیلی رہنما خطوط
https://pmposhan.education.gov.in/Files/Guidelines/2023/Guidelines%20on%20PM%20POSHAN%20SCHEME.pdf
پر اَپ لوڈ کئے گئے ہیں۔
وزیراعظم کا دفتر
وزیر اعظم نے دفاع سے متعلق تفویض اعزاز کی تقریب میں شرکت کی
وزیر اعظم جناب نریندر مودی نے آج راشٹرپتی بھون میں دفاع سے متعلق تفویض اعزاز کی تقریب میں شرکت کی۔
وزیر اعظم نے ٹوئیٹ کیا:
’’میں نے دفاع سے متعلق تفویض اعزاز کی تقریب میں شرکت کی۔ مجھے ان لوگوں پر فخر ہے جنھیں شجاعت کے ایوارڈز عطا کیے گئے۔ ان کی ہمت اور حوصلہ ہم کو ہمیشہ تحریک دیتا رہے گا۔‘‘
۔۔۔۔۔۔۔۔۔۔۔۔۔۔۔۔۔
ش ح۔ ح ا ۔ م ر
Urdu No. 4962
(
وزارتِ تعلیم
ہندوستان نے وزرائے تعلیم کے چھٹے مشرقی ایشیا چوٹی اجلاس کی میٹنگ میں شرکت کی
ہندوستان نے آج ویتنا م کے ہنوئی میں منعقد چھٹے مشرقی ایشیا چوٹی اجلاس-وزرائے تعلیم کی میٹنگ میں حصہ لیا۔وزارت تعلیم کی جوائنٹ سیکریٹری محترمہ نیتا پرساد نے ورچوئل طورپر میٹنگ سے خطاب کیا اور قومی تعلیمی پالیسی 2020کی اہم پہلوں اور ای اے ایس کے شراکت دار ممالک کے ساتھ تعلیم اور تحقیق کے شعبے میں ہندوستان کے باہمی تعاون پر مبنی کوششوں کے بارے میں معلومات دی۔
اپنے خطاب میں انہوں نے کہا کہ این ای پی 2020وزیر اعظم جناب نریندر مودی کے وژن کے عین مطابق تعلیم کے ایک جامع ، قابل برداشت اور کثیر اِکائی سے جڑے نظریے کی حوصلہ افزائی کرتا ہے اور یہ رسائی مساوات ، معیار، کفایتی اور جواب دہی کے بنیادی ستون پر مبنی ہے۔ساتھ ہی ایس ڈی جی 2030 کے اہداف کے ساتھ تعاون قائم کرتا ہے۔
انہوں نے حال ہی میں شروع کی گئی پی ایم شری یوجنا کا بھی ذکر کیا، جس کے تحت این ای پی 2020 کی تمام اِکائیوں کو شامل کرتے ہوئے قابل تقلید اسکولوں کی شکل میں ہندوستان بھر میں 14500 سے زیادہ اسکولوں کی ترقی کی جائے گی۔یہ اسکول اپنے آس پاس کے دیگر اسکولوں کو رہنمائی و تعاون فراہم کریں گے۔انہوں نے کہا کہ ہمارے پی ایم –ای وِدیہ کے تحت آن لائن ، اوپن اور ملٹی –ماڈل ، تعلیم –حصول کو بہت زیادہ بڑھاوا دیا جارہا ہے۔انہوں نے مختلف ای-لرننگ پلیٹ فارم جیسے دِکشا، سوایم موکس پلیٹ فارم ، ورچوئل لیب، ای-پی جی پاٹھ شالہ اور قومی ڈیجیٹل لائبریری و دیگر کا بھی ذکر کیا۔
محترمہ نیتا پرساد نے وضاحت کی کہ این ای پی 2020 تعلیم کی آفاقیت اور دیگر ممالک کے ساتھ تعاون کرنے پر مرکوز ہے۔انہوں نے کہا کہ ہندوستان ای اے ایس ممالک کے ساتھ تعلیمی تعاون کو بہت اہمیت دیتا ہے۔انہوں نے ای اے ایس ممبرممالک کے ساتھ مل کر کام کرنے کے ہندوستان کے عہد پر بھی زور دیا۔
صحت اور خاندانی بہبود کی وزارت
مرکز نے ریاستوں / مرکز کے زیر انتظام علاقوں سے این ٹی اے جی آئی اور این ای جی وی اے سی کی سفارش کی بنیاد پر کووی شیلڈ کی دو خوراک کے درمیان وقفے کو چار سے آٹھ ہفتے تک بڑھانے کےلئے خط لکھا ہے
اگر کووی شیلڈ کی دوسری خوراک چھ سے آٹھ ہفتے کے درمیان دی جائے تو سکیورٹی بڑھ جاتی ہے
ویکسی نیشن پر قومی تکنیکی مشیر گروپ  اور کووڈ-19کےلئے ویکسی نیشن پر قومی ماہرین گروپ  نے اپنی بیسویں میٹنگ میں ابھرتے ہوئے سائنسی کے ثبوتوں کے پیش نظر ،ایک خصوصی کووڈ ویکسین یعنی کووی شیلڈ کی دو خوراک کے درمیان کے وقفہ پر نظر ثانی کی گئی ہے ۔اس میٹنگ کے دوران پہلی خوراک کے بعد چار سے آٹھ ہفتے کے وقفے پر کووی شیلڈ کی دوسری خوراک دینے کےلئے سفارش کی گئی ہے ۔اس سے پہلے کووی شیلڈ کی پہلی اور دوسری خوراک چار سے چھ ہفتے کے وقفے کے درمیان دی جاتی تھی ۔دو خوارک کے درمیان ترمیمی مدت کے وقفہ کا یہ فیصلہ صرف کووی شیلڈ کےلئے ہے اور کوویکسین ٹیکے پر نافذ نہیں ہے۔
مرکزی صحت سکریٹری مسٹر راجیش بھوشن نے آج ریاستوں / مرکز کے زیر انتظام علاقوں کے چیف سکریٹریوں کو لکھے خط میں کہا ہے کہ صحت اور خاندانی بہبود کی وزارت، بھارتی حکومت نے این ٹی اے جی آئی اور این ای جی وی اے سی کی سفارشات کو منظور کرلیا ہے اور اس کے بعد یہ صلاح دی گئی ہے۔ خط میں ریاست اور مرکز کے زیر انتظام علاقوں سے پہلی خوراک کے چار سے آٹھ ہفتے کے اس معینہ مدت کے وقفے کے اندر مستفدین کو کووی شیلڈ کی دوسری خوارک دینا یقینی بنانے کےلئے کہا گیا ہے۔
موجودہ سائنسی ثبوتوں کو توجہ میں رکھتے ہوئے،یہ معلوم ہوتا ہے کہ اگر کووی شیلڈ کی دوسری خوارک چھ سے آٹھ ہفتے کے اندر دلائی جاتی ہے تو سکیورٹی بڑھ جاتی ہے ،لیکن یہ وقفہ آٹھ ہفتے سے زیادہ نہیں ہونا چاہئے۔ مرکزی صحت سکریٹری نے ریاستوں اور مرکز کے زیر انتظام علاقوں سے اپیل کی ہے کہ وہ متعلقہ افسروں کو اس کے ضرورت کے مطابق ضروری اقدامات اٹھانے کےلئے ہدایت دیں، تاکہ پروگرام منتظمین ،ٹیکہ کاروں اور کووی شیلڈ ویکسین حاصل کرنے والوں کے درمیان ترمیمی خوراک لینے کے وقفہ کے پیغام کو وسیع طورپر پھیلایا جا سکے اور ترمیمی خوراک وقفے پر عمل کو یقینی بنایا جا سکے۔
ش ح ۔ا م۔ ر ب۔
U:2894
(Visitor Counter : 170
کارپوریٹ امور کی وزارتت
کووڈ – 19 سے نمٹنے کے لیے لاک ڈاؤن مدت کے دوران کمپنیوں / ایل ایل پی کو دی گئی راحت / رعایت
نئی دہلی، 14 ستمبر ، 2020 / کارپوریٹ امور کی وزارت نے لاک ڈاؤن کے دوران بہت سی ترغیبات ، راحت / رعایت کے بہت سے اقدامات کیے ہیں تاکہ کووڈ – 19 وبا کے دوران کمپنیوں / ایل ایل پی کے بوجھ کو کم کیا جا سکے۔ یہ بات خزانے اور مالی امور کے مرکزی وزیر مملکت جناب انوراگ سنگھ ٹھاکر نے لوک سبھا میں آج ایک تحریری سوال کے جواب میں کہی۔
ان اقدامات کا ذکر کرتے ہوئے جناب ٹھاکر نے مندرجہ ذیل بیانات دیئے :
- کمپنیوں کو نئے سرے سے شروع کرنے کی اسکیم 2020  شروع کرنے کے مطابق جنرل سرکلر نمبر 2020/12 مورخہ 30.03.2020 جس کا مقصد کمپنیوں کو اختیار دینا ہے کہ وہ دستاویزات بغیر اضافی فیس کے داخل کر سکیں اور استغاشہ کی طرف سے کی جانے والی کارروائیوں سے ان کو استثنیٰ دیا جا سکے۔
- ایل ایل پی سمجھوتے کی اسکیم 2020 شروع کرنا جس کے تحت ایل ایل پی کے فائدوں کے لیے سی ایف ایس ایس 2020 کے طور پر اسی طرح کے فوائد فراہم کرنا ۔
- جنرل سرکلر نمبر 2020/14 کے مطابق کمپنیوں کی طرف سے ویڈیو کانفرنس کے ذریعے بورڈ اور جنرل میٹنگ کے انعقاد کا اختیار دینے کے لیے خصوصی شقیں شروع کرنا۔
- شق نمبر 124 و 125 آر / ڈبلیو ، آئی ای پی ایف اے  2016 کے ضابطوں کے تحت شکایات داخل کرنے کے لیے خصوصی شقوں کا شروع کرنا۔
- مورخہ 21.04.2020 بمطابق جنرل سرکلر ، 31 دسمبر 2019 کو جن کمپنیوں کا مالی سال ختم ہوا ہے ان کمپنیوں کی طرف سے بمطابق جنرل سرکلر نمبر 2020/20 اور 2020/28 ویڈیو کانفرنس کے ذریعے جنرل میٹنگ کا انعقاد کرنے میں خصوصی راحت دیا جانا ۔
- کمپنیوں کو مختلف سرگرمیوں پر سی ایس آر فنڈز خرچ کرنے کی اجازت دینا جس میں حفظان صحت ، صفائی ستھرائی اور قدرتی آفات سے نمٹنا شامل ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 5375
(Visitor Counter : 147
وزیراعظم کا دفتر
وزیراعظم نے راجستھان کے کوٹا میں سڑک حادثہ میں ہونےوالے جانوں کے اتلاف پر تعزیت کااظہار کیا
متاثرین کے لئے وزیراعظم کے قومی راحت فنڈ سے معاوضہ کی ادائیگی کی منظوری
وزیراعظم جناب نریندرمودی نے راجستھان کے کوٹا میں سڑک حادثہ میں ہونے و الے جانوں کے اتلاف پر اپنے گہرے رنج وغم کااظہار کیا ہے۔ وزیراعظم نے متاثرین کے لئے وزیراعظم کے قومی راحت فنڈ  سے معاوضہ کو منظوری بھی دی ہے ۔
وزیراعظم کے دفتر نے ٹویٹ کیا:
‘‘راجستھان کے کوٹا میں ہونےوالا حادثہ انتہائی دردناک ہے، اس میں جن لوگوں کو اپنی جان گنوانی پڑی ہے ان کے خاندانوں کے تئیں میں اپنی تعزیت کا اظہار کرتا ہوں ۔ خدا انہیں اس بے پناہ غم کو برداشت کرنے کی طاقت عطا کرے: پی ایم’’
‘‘کوٹا میں ہونے و الے اس سڑک حادثہ میں جاں بحق ہونےوالے افراد کے لواحقین کے لئے وزیراعظم کے قومی راحت فنڈ سے ہر ایک کو 2 لاکھ روپئے ادا کئے جائیں گے ۔ اس کے علاوہ زخمی ہونے والے افراد میں سے ہر ایک کو 50000 روپئے دیئے جائیں گے: پی ایم’’۔
قانون اور انصاف کی وزارت
پریس ریلیز
نئی دہلی،14اکتوبر؍2021:
بھارت کے آئین کی دفعہ 2017 کے باب  اور دفعہ 224کے ذریعے دیئے گئے اختیارات کا استعمال کرتے ہوئے بتاریخ 13 اکتوبر 2021ء کی نوٹیفکیشن کے ذریعے صدر جمہوریہ نے بھارت کے چیف جسٹس کے ساتھ صلاح و مشورے کے بعد درج ذیل جوڈیشل افسران؍وکلاء کو درج ذیل ہائی کورٹوں کے جج ؍ایڈیشنل جج کے طور پر تقرر کیا ہے۔جن کی تقرری اُن کے متعلقہ دفاتر کا چارج سنبھالنے کی تاریخ سے نافذ ہوگی۔
|
|
فہرست نمبر
|
|
نام
|
|
ہائی کورٹ کا نام، جس میں تقرری کی گئی ہے
|
|
1.
|
|
جناب سندیپ کمار، ایڈویکٹ
|
|
پٹنہ ہائی کور ٹ کے جج کے طورپر
|
|
2.
|
|
جناب پورنیندو سنگھ، ایڈوکیٹ
|
|
3.
|
|
جناب ستیہ ورت ورما
|
|
4.
|
|
جناب راجیش کمار ورما
|
|
5.
|
|
جناب اوم پرکاش ترپھاٹھی، جوڈیشل آفیسر
|
|
الہ آباد ہائی کورٹ میں بطور ایڈیشنل جج
|
|
6.
|
|
جناب انل لکشمن پنسرے، جوڈیشل آفیسر
|
|
بامبے ہائی کورٹ میں بطور ایڈیشنل جج
|
|
7.
|
|
جناب سندیپ کمار چندر بھان مورے، جوڈیشل آفیسر
اسٹیل کی وزارت
اسٹیل کی صنعت میں عالمی مسابقت
نئی دلّی ،14 ستمبر / بھارت کی اسٹیل کمپنیوں بشمول سرکاری سیکٹر کی اسٹیل کمپنیوں نے گزرتے ہوئے برسوں کے دوران اپنی پیداوار اور فروخت اور بر آمدات کی صلاحیتوں میں مسلسل اضافہ کیا ہے ۔ ملک میں خام اسٹیل کی پیداوار کی صلاحیت کو ، جو 15-2014 ء میں 109.85 ملین ٹن سالانہ  تھی ، 20-2019 ء میں بڑھ کر 142.29 ایم ٹی پی اے کی گئی ہے ، جب کہ خام اسٹیل کی پیداوار ، جو 15-2014 ء میں 88.98 ایم ٹی پی اے تھی ، 20-2019 ء میں بڑھ کر 109.14 ایم ٹی پی اے ہو گئی ہے ۔ بھارت نے 20-2019 ء میں اسٹیل کی برآمدات کی ہیں اور اپریل تا اگست ، 2020 ء کے دوران بھارت سے اسٹیل کی بر آمدات میں 20-2019 ء کے اسی عرصے کے مقابلے 153 فی صد کا اضافہ ہوا ہے ۔
سرکاری سیکٹر کی دو اسٹیل کمپنیاں ہیں ، جن میں اسٹیل اتھارٹی آف انڈیا لمیٹیڈ  اور راشٹریہ اسپتال نگم لمیٹیڈ  شمال ہیں ۔ سیل اور آر آئی این ایل کی پچھلے تین برسوں کے دوران مالی کار کردگی کی تفصیلات مندرجہ ذیل ہیں :
:-
|
|
سال
|
|
لین دین 
|
|
ٹیکس کے  کل منافع  / نقصان 

|
|
سیل
|
|
2017-18 ء
|
|
58297
|
|
-482
|
|
2018-19 ء
|
|
66267
|
|
2179
|
|
2019-20 ء
|
|
61025
|
|
2022
|
|
آر آئی این ایل
|
|
2017-18 ء
|
|
16618.40
|
|
-1369.01
|
|
2018-19 ء
|
|
20844.38
|
|
96.71
|
|
2019-20 ء
|
|
15920.46
|
|
-3910.17
اسٹیل کی سرکاری سیکٹر کی یہ کمپنیاں ٹیکنا لوجی کے استعمال ، پیداواریت میں اضافے اور خریداری میں بہتری کے ذریعے لاگت میں کمی کرنے کی مسلسل کوششیں کر رہی ہیں ۔
یہ معلومات آج لوک سبھا میں اسٹیل کے مرکزی وزیر جناب دھرمیندر پردھان نے ایک سوال کے تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 5393
(Visitor Counter : 76
وزارت دفاع
دفاعی اداروں کے لئے ایم ایس ایم ایز سے لازمی خریداری
دفاع کے وزیر مملکت جنا ب اجے بھٹ نے آج راجیہ سبھا میں جناب کنکامیڈالا رویندر کمار کو ایک تحریری جواب میں بتایا کہ حکومت نے دفاعی سیکٹر میں بہت چھوٹی ،چھوٹی اور اوسط درجے کی صنعتوں  کے فروغ کے لئے حسب ذیل پالیسی ا قدامات کئے ہیں :
- دفاعی ساز وسامان کی حصولی کے طریقہ کار 2020 میں ایم ایس ایم ایز کے لئے 100 کروڑ روپئے سال تک کے لئے آرڈر پر مخصوص تحفظات ہیں ۔
- دفاعی مہارت کے لئے اختراعات کے عنوان سے دفاع کے لئے ایک اختراعی ایکو نظام  اپریل 2018 میں شروع کیا گیا ہے ۔ آئی ڈی ای ایف کا مقصد ایم ایس ایم ای ، اسٹارٹ ا پس ، انفرادی اختراع کاروں، ریسرچ اینڈ ڈیولپمنٹ اداروں، اکیڈمیوں سمیت صنعتوں کو شامل کرکے دفاع اورایرو ا سپیس میں اختراع اور ٹکنالوجی کی ترقی کے لئے ایک ایکو نظام تیار کرنا ہے اور انہیں تحقیق و ترقی کے لئے مالی امداد اور تعاون فراہم کرنا ہے جس میں بھارتی دفاع اور ایرو اسپیس کی مستقبل کو اپنانے کی گنجائش ہے ۔
- دفاعی آفسیٹ گائڈ لائن نے انڈین آفسیٹ پارٹنرس کی حیثیت سے ایم ایس ایم ای کو شامل کرنے کے لئے 1.5کی ملٹی پرائرس کی ایک اسکیم کو شامل کرکے بھارت کی ایم ایس ایم ایز میں سرگرم شرکت کے لئے راہ مزید ہموار کی ہے جو عالمی سپلائی چین میں ان کے انضمام کو فروغ دے گا۔
- ایم ایس ایم ایز ڈی آر ڈی او پروجیکٹ میں اہم شراکت دار ہیں اور ڈی آر ڈی اوان کو ٹکنالوجیاں منتقل کرتا ہے ۔ وہ ڈی ا ٓر ڈی او کی تیار کردہ مصنوعات کی پیداوار کے لئے صنعتی ایکو سسٹم میں اہم شراکت دار ہیں ۔ ڈی آر ڈی او اپنی اسکیم ، ٹکنالوجی ڈیولپمنٹ اسکیم  کے ذریعہ صنعتوں خصوصا اسٹارٹ اپ اور ایم ایس ایم ایز کو 10 کروڑ روپئے کی رقم کی امداد کرتاہے جو دفاع اور ایرو اسپیس کے شعبے میں دفاعی ٹکنالوجیوں کی اختراع، تحقیق اور ترقی کے لئے ہے ۔
- ایم ایس ایز 2012 کے لئے سرکاری خریداری پالیسی کوبہت چھوٹی ، چھوٹی اور اوسط درجہ کی وزارت کی طر ف سے نوٹیفائی کردی گئی ہے جسے تمام دفاعی پی ایس یوز کی طرف سے بھی اپنایا گیا ہے ۔
- دفاعی پیداوار کا محکمہ ملک کے مختلف حصوں میں آؤٹ ریچ کا پروگرام کا انعقادکرتاہے تاکہ برآمدات کے امکانی مواقع کے بارےمیں بیدار ی پھیلانے کے لئے صنعتی ایسوسی ایشنوں، صنعت خصوصا ایم ایس ایم ایز اوراکیڈمیوں کے ساتھ بات چیت کی جاسکے۔ اس اسکیم کامقصددفاع میں ایم ایس ایم ایز کو فروغ دیناہے ۔ اس اسکیم کے تحت ملک بھر میں دوسرے درجے اور تیسرے درجے کے ان شہروں میں کونکلیو / سمینار کاانعقاد کیا جارہا ہے جہاں ڈی ڈی پی کے تعاون سے مضبوط صنعتی ایم ایس ایم ایز کی موجودگی ہے ۔
- ڈی پی ایس یوز میں وینڈرس کی شکایتوں کے ا زالہ کے لئے مستقل بات چیت ہورہی ہے ۔ دفاعی سرمایہ کار سیل نے ڈی ڈی پی قائم کیا ہے تاکہ وینڈرس خصوصاایم ایس ایم ا ی وینڈرکے درپیش مسائل کو دور کیا جاسکے ۔
اس کے علاوہ ایم ایس ایم ایز سمیت بھارتی وینڈرس کے ساتاھ دفاعی آلات یا ساز وسامان کی کیپٹل خریداری کے لئے 137ٹھیکیوں پر دستخط کئے گئے ہیں ۔ اس سلسلے میں ایم ایس ایم ایز کے لئے کوئی الگ سے ڈیٹا برقرارنہیں رکھا گیا ہے ۔
دفاع کی وزارت کی جانب سے ایس سی ایس ٹی اور خواتین سمیت ایم ایس ایز سے عام سامان اورخدمات کی سالانہ خریداری کی تفصیلات نیچے دی گئی ہیں ۔
|
|
مالی سال
|
|
کروڑ روپئے میں
|
|
2018-19
|
|
3531.74
|
|
2019-20
|
|
3204.24
|
|
2020-21
|
|
4303.13
|
|
2021-22
|
|
5760.14
|
|
 2022-23
|
|
759.37
خواتین اور بچوں کی ترقیات کی وزارت
خواتین اوربچوں کی بہبود کی وزارت نے پردھان منتری راشٹریہ بال پرسکار  -2023کے لئے نامزدگیاں مدعو کی ہیں
یہ نامزدگیاں پورٹل https://awards.gov.in. پر31جولائی 2023 تک صرف آن لائن طریقہ کارکے ذریعہ ہی قابل قبول ہوں گی
حکومت ہند کی خواتین اوربچوں کی بہبود کی وزارت ہرسال باوقار پردھان منتری راشٹریہ بال پرسکار  کا انعقاد کرتی ہے۔یہ باوقارایوارڈ غیرمعمولی صلاحیتوں کے حامل بچوں کی کامیابیوں کے اعتراف میں دیئے جاتے ہیں ۔ جنھوں نے بہادری وشجاعت ، کھیل کود ، سماجی خدمت ، سائنس وٹیکنالوجی ، ماحولیات ، آرٹ وثقافت اورجدت طرازی کے شعبوں میں غیرمعمولی کارکردگی مظاہرہ کیاہے اورجو قومی سطح پر اعزاز سے نوازے جانے کے حقدارہیں ۔ یہ ایوارڈس، عزت مآب صدرجمہوریہ ہند ، نئی دہلی میں ہرسال جنوری میں منعقد ہونے والی ایک خصوصی تقریب /پروگرام میں عطاکرتے ہیں ۔ یہ ایوارڈس ایک لاکھ روپے کے نقد انعام ، ایک تمغہ اورایک سند پرمشتمل ہیں ۔
کوئی بھی بچہ ، جوبھارتی شہری ہے اوربھارت میں مقیم ہے ، اورجس کی عمر18سال سے زیادہ نہیں ہے وہ اس ایوارڈ کے لئے درخواست دے سکتاہے ۔پی ایم آربی پی کے لئے یہ درخواستیں / نامزدگیاں، اسی مقصد کے لئے تیارکئے گئے پورٹل https://awards.gov.in. پر31جولائی 2023 تک صرف آن لائن طریقہ کارکے ذریعہ ہی وصول کی جائیں گی۔آن لائن درخواستیں جمع کرانے کی آخری تاریخ 31جولائی 2023ہے ۔
یہ نامزدگیاں پورٹل https://awards.gov.in. پر31جولائی 2023 تک صرف آن لائن طریقہ کارکے ذریعہ ہی قابل قبول ہوں گی۔
https://wcd.nic.in/sites/default/files/PMRBP%20Guidelines.pdf تفصیلی رہنما ہدایات پورٹل
پردستیاب ہیں ۔
سائنس اور ٹیکنالوجی کی وزارت
سائنس و ٹیکنالوجی مواصلات کی قومی کونسل نے 2020 کیلئے سائنس و ٹیکنالوجی کے قومی ایوارڈز کے لئے نامزدگیاں مدعو کیں
نئی دلی، 6؍ اکتوبر،سائنسی رجحان کو فروغ دینے کے لئے سائنس و ٹیکنالوجی مواصلات کے میدان میں غیر معمولی تعاون کے صلہ میں انعامات دینے کے لئے نامزدگیاں مدعو کی گئی ہیں۔
حکومت ہند کی سائنس و ٹیکنالوجی کی وزارت کے تحت سائنس و ٹیکنالوجی کے محکمے کےڈویژن، سائنس و ٹیکنالوجی مواصلات کی قومی کونسل ، نے سائنس و ٹیکنالوجی کے مواصلات میں غیر معمولی کام کو تسلیم کرنے کے لئے سائنس و ٹیکنالوجی کمیونکیشن کے لئے 2020 کے قومی ایوارڈز کے مقصد سے نامزدگیاں مدعو کی ہیں۔ یہ انعامات 28 فروری کو ایک خصوصی تقریب میں نئی دلی میں دیئے جائیں گے۔ یہ انعامات ہر سال سائنس کے قومی دن کے موقع پر دیئے جاتے ہیں۔
ان انعامات کے تحت ایک توصیف نامہ، ایک یادگاری تختی اور نقد انعام کسی فرد یا کسی ادارے کو سائنس و ٹیکنالوجی کمیونکیشن کے میدان میں غیر معمولی تعاون کے صلہ میں اور ایسے سائنسی رجحان کو فروغ دینے کے مقصد سے دیئے جاتے ہیں، جس کی وجہ سے 6 زمروں میں پچھلے 5 سال کے دوران ملک میں اہم اثرات رونما ہوئے ہیں۔
یہ زمرے ہیں، سائنس و ٹیکنالوجی کمیونکیشن میں ایسی غیر معمولی کوششیں، جس کے تحت 5 لاکھ روپے کی نقد رقم کا ایوارڈ دیا جاتا ہے۔ کتابوں اور رسالوں سمیت پرنٹ میڈیا کے ذریعے سائنس و ٹیکنالوجی کمیونکیشن ،بچوں میں سائنس و ٹیکنالوجی کی مقبولیت میں اضافہ، سائنس و ٹیکنالوجی سے متعلق مقبول عام ادب کا ترجمہ ، اختراعی اور روایتی طریقوں سے سائنس و ٹیکنالوجی مواصلات ، الیکٹرانک میڈیم میں سائنس و ٹیکنالوجی مواصلات ، بعد کے 5 زمروں کے تحت دو-دو لاکھ روپے کی رقم ایوارڈ کے طور پر دی جاتی ہے۔
یہ انعامات سالانہ طور پر دیئے جاتے ہیں اور ان میں 35 سال کی عمر سے زیادہ کے سبھی شہری شامل ہو سکتے ہیں اور وہ ادارے شامل ہو سکتے ہیں، جو بھارت میں رجسٹرڈ ہیں یا مرکزی ؍ ریاستی سرکاروں ؍ مرکز کے زیر انتظام علاقوں نے تشکیل دیئے ہیں اور ان کی سفارش تحریری شکل میں کسی بااختیار اتھارٹی نے کی ہو۔
اسکیم کی پوری تفصیلات کیلئے جس میں اہلیت کی شرائط، ایپلی کیشن فارم وغیرہ بھی شامل ہیں، امیدوار محکمے کی ویب سائٹ www.dst.gov.in کو دیکھ سکتے ہیں:
مکمل نامزدگی فارم، جس میں لازمی دستاویزات بھی منسلک ہوں، ڈاکٹر اے بی پی مشرا، سائنٹسٹ این سی ایس ٹی سی ڈویژن، ڈپارٹمنٹ آف سائنس وٹیکنالوجی پر بھیجیں، E-mail:apmishra[at]nic[dot]in۔ یہ درخواستیں زیادہ سے زیادہ 31اکتوبر 2020 تک بھیجی جا سکتی ہیں۔
امور داخلہ کی وزارت
رادھا کرشن ماتھر کو لداخ کے پہلے لیفٹیننٹ گورنرکے منصب کی ذمہ داری تفویض کی گئی۔
جموں وکشمیر ہائی کورٹ کی چیف جسٹس محترمہ گیتا متل نے ایک سادہ لیکن تاریخی تقریب میں جناب رادھا کرشن ماتھر کو مرکز کے زیرانتظام علاقے لداخ کے پہلے لیفٹیننٹ گورنر کے عہدے کا حلف دلایا۔
جناب ماتھر نے اپنی حلف برداری کے بعد کہا کہ سرحدی علاقوں میں متعدد ترقیاتی منصوبوں پر عمل آوری کی جائے گی۔ حکومت ہند لداخ کےعلاقے کے لیے متعدد ترقیاتی منصوبوں پر پہلے سے ہی عمل آوری کررہی ہے۔ عوام اور ہل کونسل کے مشورے سے اس نئے علاقے کی ترجیحات کا تعین کیا جائے گا۔ انہوں نے مزید کہا کہ پسماندہ علاقوں میں تریپورہ کے چیف سکریٹری اور سکریٹری دفاع کے عہدوں کے تجربات ان کے لیے مفید مطلب ثابت ہوں گے۔
جناب ماتھر کو حلف برداری کے بعد لداخ پولیس نے ایک شاندار گارڈ آف آنر پیش کیا۔ حلف برداری کی اس تقریب میں لیہہ اور کرگل ہل کونسل کے افسران، فوج اور نیم فوجی دستوں کے افسران ، لداخ کے مذہبی رہنماؤں اور عوام الناس نے شرکت کی۔
۔۔۔۔۔۔۔۔۔۔۔
م ن ۔س ش۔ ت ع۔
U-4850
(Visitor Counter : 57